Ucrainenii recâștigă teren lângă Pokrovsk, oraș apărat de 5 linii defensive. Căderea sa ar fi „o catastrofă operațională” pentru Kiev
Forțele ucrainene au reușit să recâștige recent câteva poziții în apropiere de localitatea Pokrovsk, care în prezent e protejată de cinci linii de apărare, informează Institutul pentru Studiul Războiului (ISW), în cel mai recent raport referitor la situația războiului din Ucraina. Localitatea este un centru vital de aprovizionare și logisitică pentru trupele ucrainene aflate în regiunea Donețk, iar căderea acestui oraș ar putea duce la o veritabilă „catastrofă operațională” pentru Ucraina, conform publicației The War Zone.